Паводле задумы рэжысёра Дзмітрыя Сямёнава, Юзары пераўвасобіўся ў казачнага персанажа, гэткага сучаснага эльфа, і мусіў выратаваць чароўную прыгажуню - Маймуну - з пасткі, пакуль не скончыўся адведзены на місію час… І калі з вобразам эльфа Юрый Наўроцкі (Юзары) зжыўся ўжо даўно, то сама выратавальная аперацыя, няхай толькі ў кіно, стала для артыста нялёгкім выпрабаваннем: больш як 3 гадзіны ён вымушана правёў на бегавой дарожцы і цягам сутак вымушаны быў пераадолець розныя стыхіі накшталт дыму, снегу, агню і ветру.